Այսպես, հուլիս ամսի առաջին ուրբաթ օրը երեկոյան ութի մոտ Զելիհան տուն հասավ: Աջ ու ձախ կողմերում բարձրացող ժամանակակից բնակարանների միջև տարօրինակության հուշարձանի պես կանգնած թեքված, ներկը թափված բարձր առաստաղներ ունեցող տունը մտավ: Ոլոր փայտե աստիճաններով բարձրացավ երկրորդ հարկը և Քազանջըների բոլոր կանանց գտավ ճաշասեղանի շուրջ հավաքված, ամանների վրա հակված: Պարզ էր, որ իրեն սպասելու կարիք չէին զգացել: